作者：陈著
词牌/韵律：宝鼎现

paragraphs: 问今何日，旧也曾尾，东风鹓鹭。
回首念，家山桃李，归去来兮闻早赋。
梦境里、尽何妨疏散，时趁莺晴信步。
是则是、清闲自好，一点心犹怀古。
记得平世痴儿女。
自灯宵、游了三五。
还次第、湖边去也，寒食清明炊未住。
是处处、是丹青图画，随意狂歌醉舞。
奈蓦被、烟花浪手，一掷残阳孤注。
须信乐极悲来，谁道是、曾歌琼树。
夕阳亭遗涴，翻得江涛似许。
忍望著、□天津路。
最是鹃啼苦。
算世事、消把春看，还有落花飞絮。